Nærøya (Øksnes)

Nærøya (nordsamisk: Nerdik) er ei øy i Øksnes kommune i Nordland. Øya har et areal på ca. 4,7 km² og høyeste punkt er Ørntuva på 103 moh.

Nærøya er ei av flere øyer i Øksnes Vestbygd. Blant andre øyer i dette området er Dyrøya og Tindsøya. Tidligere var det mye aktivitet på disse øyene, men i dag er det få fastboende igjen.

De tre matrikkelgårdene på Nærøya er Nærøya, Finnvågan og Bakken.

Det viktigste stedet på Nærøya er Finnvågan (Finvåg). Stedet hadde internatskole i over 100 år fra 1868, og også kirke. På 1970-tallet ble stedet og øya fraflyttet, men siden har det kommet ny aktivitet. Skolen ble restaurert fra 1989, og i 1994 ble den tatt i bruk som gjestegård.

Det antas at navnet til Nærøya kommer av gudenavnet Njord.Kuling.net: Nærøya (gården og øya)

 Referanser 

 Eksterne lenker 
 Finvag.no
 Kuling.net: Finnvågan
 Kuling.net: Bakken 

Kategori:Øyer i Vesterålen
Kategori:Øyer i Øksnes